ไฟแนนซ์ทูเดย์
โดย...ช.ชดา
21 มี.ค. 2559

โดย...ช.ชดา
...สมคิด จาตุศรีพิทักษ์ รองนายกฯ เศรษฐกิจ รับแล้วว่าเศรษฐกิจจะไม่ดีไปอีก 2 ปี แม้จะยอมรับความจริง แต่ชีวิตก็ต้องเดินหน้า ถ้างอมืองอเท้าไม่ทำอะไรเศรษฐกิจไทยอาจจะแย่ลงไปอีก
จับตามาตรการกระตุ้นเศรษฐกิจรอบใหม่ ที่กระทรวงการคลังได้รับมอบหมายให้คิดแพ็กเกจออกมา โดยเฉพาะมาตรการเติมเงินให้ผู้มีรายได้น้อย ที่แพลมออกมาแล้วคือการช่วยเหลือข้าราชการชั้นผู้น้อยที่ไม่มีเงินค่าตำแหน่ง
...มาตรการกระตุ้นเศรษฐกิจที่ดี คือ ใส่เงินเข้าไปในระบบแล้วเกิดเงินหมุน ยิ่งหมุนหลายรอบเศรษฐกิจจะค่อยๆ ฟื้นเร็วขึ้น แต่หากใส่เงินเข้าไปพากันเอาไปใช้หนี้ หรือเจ้าหนี้มารอทวงเงินก็จบเห่ เพราะเงินไม่ได้ไปหมุนเวียนที่ไหนนอกจากในกระเป๋าเจ้าหนี้ อย่างนี้ใส่เท่าไรก็หมด
...บุญทักษ์ หวังเจริญ ซีอีโอแบงก์ทหารไทย แฮปปี้อย่างยิ่งที่ส่งไม้ต่อตำแหน่งประธานสมาคมธนาคารไทย ให้พี่ต๊อก ปรีดี ดาวฉาย กรรมการผู้จัดการแบงก์กสิกรไทยแล้ว ไม่รู้ว่าตำแหน่ง สนช.จะยังคงอยู่หรือจะเปลี่ยนเป็นคุณพี่ปรีดีไปเลย เรื่องนี้ ช.ชดา จะไปสืบมาให้
...วันนี้โพสต์ พับลิชชิง จัดงานโพสต์ฟอรั่ม “ปีทองของการลงทุนในประเทศไทย”  ที่ เซ็นทาราแกรนด์ แอท เซ็นทรัลเวิลด์